Държавен вестник, бр. 54, 2021 г., стр. 71

БРОЙ  54	
Д Ъ Р Ж А В Е Н  В Е С Т Н И К 	
СТР.  71  
и подпис, и да Ви върне екземпляр от заявлението. При подаване на електронно заявление 
електронно копие от него, подписано с квалифицирания електронен подпис на дружеството, 
ще бъде изпратено на Вашия e-mail адрес.
4. Разглеждане на заявлението от дружеството, управляващо фонда, в който сте осигурен
Дружеството, в чийто фонд сте осигурен („старото“ дружество), няма да приеме заявлението 
Ви, ако то е без нотариална заверка на подписа (съответно – електронното заявление не е под­
писано с квалифициран електронен подпис), с непопълнени или неправилно попълнени данни. 
В такъв случай „новото“ дружество е длъжно да анулира заявлението Ви и да Ви уведоми за 
това в 7-дневен срок с писмо с обратна разписка или чрез осигурителен посредник писмено 
срещу подпис (съответно – по електронен път с електронен подпис, ако сте подали електронно 
заявление или сте посочили този начин в заявлението на хартиен носител).
„Старото“ дружество ще откаже да прехвърли Вашите средства, когато нямате право на 
прехвърляне съгласно т. 2. 
Извън това „старото“ дружество може да откаже да разгледа заявлението Ви, когато:
– Вашите имена не съвпадат с актуални данни в документите, с които то разполага, и към 
заявлението не са приложени документите, удостоверяващи промяна в имената; 
– във фонда няма осигурено лице с ЕГН, който сте посочили в заявлението, и към заявле­
нието не са приложени документите, удостоверяващи промяна в единния граждански номер;
– в заявлението не е посочено наименованието на предприятието осигурител или във връзка 
с осигуряването по договора, сключен между него и дружеството, не сте правили лични вноски.
Отказът на „старото“ дружество се изпраща до „новото“ дружество, от което имате право 
да получите заверено (съответно – електронно) копие от заявлението, съдържащо мотивите 
за отказа. В случай че отказът е изготвен като отделен електронен документ, имате право да 
получите копие от него.
5. Подаване на възражение срещу отказ за прехвърляне
Процедурите по прехвърляне на натрупаните средства по индивидуалните партиди в друг 
ДПФПС за всички лица с регистрирани заявления за прехвърляне в рамките на един месец 
започват в първия работен ден на следващия месец. В началото на месеца, следващ месеца, 
през който сте подали заявлението, проверете в „новото“ дружество дали заявлението Ви е 
уважено от „старото“ дружество, или по него е постановен отказ. В случай на отказ можете да 
подадете възражение чрез „новото“ дружество. Необходимо е да се осведомите от него за срока 
за това. Към възражението трябва да приложите всички писмени доказателства, на които то се 
основава, а при несъответствие или промяна на Вашите имена или ЕГН  – и заверени от Вас 
копия от официалните документи, удостоверяващи съответните данни. „Старото“ дружество е 
длъжно да Ви изпрати решението си с писмо с обратна разписка. 
Когато заявлението за прехвърляне е подадено като електронен документ, възражението 
може да се подаде по електронен път, подписано с електронен подпис, валиден към датата 
на извършване на електронното изявление. В такъв случай към него се прилагат сканирани 
копия от документите в подкрепа на възражението, а „старото“ дружество ще Ви уведоми за 
решението си по електронен път.
6. Оттегляне на подаденото заявление
Вие можете да оттеглите заявлението си до 5-о число на месеца, в който се прехвърлят 
средствата по т. 9, като подадете в „новото“ дружество искане по образец. Искането се подава 
на хартиен носител с нотариална заверка на подписа, съответно като електронен документ, 
подписан с Ваш квалифициран електронен подпис, валиден към датата на извършване на елек­
тронното изявление, чрез служител или осигурителен посредник на „новото“ дружество, по 
пощата с писмо с обратна разписка или чрез „старото“ дружество. Искането трябва да бъде не 
само подадено, но и получено в дружеството в посочения срок.
7. Прекратяване на процедурата
Когато е налице отказ за прехвърляне или за разглеждане на заявлението от страна на „ста­
рото“ дружество, Вие сте оттеглили подаденото заявление или не сте платили в срок дължима­
та такса, процедурата по прехвърляне се прекратява. В такъв случай Вие можете да подадете 
отново заявление за прехвърляне.
8. Прехвърляне на средствата
Средствата на всички осигурени лица, по отношение на които процедурата за прехвърляне 
не е прекратена, се прехвърлят едновременно от пенсионноосигурителните дружества на 15-о 
число на месеца, следващ месеца, в който е започнала процедурата по прехвърляне, или в първия 
работен ден, следващ тази дата. В срок 7 работни дни след прехвърляне на средствата „старото“ 
дружество трябва да Ви изпрати извлечение от индивидуалната Ви партида. В зависимост от 
избора Ви в заявлението за прехвърляне извлечението се изпраща с писмо с обратна разписка 
или по електронната поща, подписано с квалифициран електронен подпис.
Пенсионноосигурителното дружество не може да събира такса за прехвърляне на средствата 
от индивидуалната Ви партида от един в друг пенсионен фонд.